Euforionas
Euforionas (sen. gr. Εὐφορίων) – graikų mitologijos personažas, Achilo ir Helenės sūnus. Pasakojama, kad Tetidė Leukės saloje Achilui ir Helenei kuriam laikui grąžinusi gyvybę, čia jiems ir gimęs Euforionas. Anot mito, Dzeusas įsimylėjęs gražuolį Euforioną, tačiau šis nuo dievo meilės bėgęs, už tai buvęs nutrenktas žaibu. Nimfos palaidojusios Euforioną, tačiau užsitraukusios Dzeuso rūstybę – už bausmę paverstos varlėmis.